6.6.2008 Jurnalul Oficial al Uniunii Europene L 147/65 DECIZIA COMISIEI din 30 mai 2008 de modificare a Deciziei 2008/377|/CE privind anumite măsuri de protecție referitoare la pesta porcină clasică în Slovacia [notificată cu numărul C(2008) 2262] (Text cu relevanță pentru SEE) (2008/419/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (!), în special articolul 10 alineatul (4), întrucât: (1) În Slovacia au apărut focare epidemice de pestă porcină clasică care, având în vedere comerţul cu porci vii şi anumite produse din porc, pot pune în pericol efectivele de porcine ale altor state membre. (2) Decizia 2008/377|CE a Comisiei din 8 mai 2008 privind anumite măsuri de protecție referitoare la pesta porcină clasică în Slovacia () a fost adoptată pentru a întări măsurile întreprinse de Slovacia în temeiul Directivei 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (3). (3) Conform definiției de la articolul 2 alineatul (2) litera (p) din Directiva 64/432/CEE a Consiliului din 26 iunie 1964 privind problemele de inspecţie veterinară care afectează schimburile intracomunitare cu bovine și porcine (%), „kraj” înseamnă o regiune administrativă din Slovacia cu o suprafață de cel puțin 2000 km? și care este supusă inspecțiilor autorităților competente. () JO L 224, 18.8.1990, p. 29. Directivă modificată ultima dată prin Decizia 2006/965/CE (O L 397, 30.12.2005, p. 22). () JO L 130, 20.5.2008, p. 18. () JO L 316, 1.12.2001, p. 5. Directivă modificată ultima dată prin Decizia 2007/729/CE a Comisiei JO L 294, 13.11.2007, p. 26). () JO 121, 29.7.1964, p. 1977|64. Directivă modificată ultima dată prin Decizia 2007/729/CE. ( În baza rezultatelor anchetei epidemiologice efectuate de autoritățile competente în Slovacia, este necesar să se prevadă că măsurile de protecţie referitoare la pesta porcină clasică în Slovacia trebuie aplicate în anumite regiuni administrative („kraj”). (5)  Prin urmare, Decizia 2008/377/CE ar trebui modificată în consecință. (6) Măsurile prevăzute de prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Anexa la Decizia 2008/377/CE se înlocuiește cu textul din anexa la prezenta decizie. Articolul 2 Prezenta decizie se adresează statelor membre. Adoptată la Bruxelles, 30 mai 2008. Pentru Comisie Androulla VASSILIOU Membru al Comisiei